钦定古今图书集成/明伦汇编/闺媛典/第371卷 > 《孔丛子》 > 《和徐录事见内人作卧具》同前
## 钦定古今图书集成/明伦汇编/闺媛典/第371卷 > 《孔丛子》 > 《和徐录事见内人作卧具》同前

密房寒日晚，落照度窗边。红帘遥不隔，轻帷半掩悬。
方知纤手制，讵减缝裳妍。龙刀横膝上，画尺堕衣前。
熨斗金涂色，簪管白牙缠。衣裁合欢襵，文作鸳鸯连。
钭用双缝缕，絮用八蚕绵。香和丽丘蜜，麝吐中台烟。
已入琉璃帐，兼杂太华毡。且共雕炉暖，非同团扇捐。
更恐从军别，空床徒自怜。